laion/Wikipedia-Exotic huggingface dataset:
সূরা নাহল

সূরা আন নাহল , (আরবি: سورة النحل), (মৌমাছি) মুসলমানদের ধর্মীয় গ্রন্থ কুরআনের ষোলতম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ১২৮টি। এই সূরার ৬৮ আয়াতের وَأَوْحَى رَبُّكَ إِلَى النَّحْلِ বাক্যাংশ থেকে এ নামকরণ করা হয়েছে। এও নিছক আলামত ভিত্তিক, নয়তো নাহল বা মৌমাছি এ সূরার আলোচ্য বিষয় নয়। بِسْمِ اللّهِ الرَّحْمـَنِ الرَّحِيمِ আল্লাহর নাম দিয়ে শুরু করছি যিনি পরম করুণাময়, অতি দয়ালু। أَتَى أَمْرُ اللّهِ فَلاَ تَسْتَعْجِلُوهُ سُبْحَانَهُ وَتَعَالَى عَمَّا يُشْرِكُونَ ১) আল্লাহর নির্দেশ এসে গেছে। অতএব এর জন্যে তাড়াহুড়া করো না। ওরা যেসব শরিক সাব্যস্ত করছে সেসব থেকে তিনি পবিত্র ও বহু ঊর্ধ্বে। يُنَزِّلُ الْمَلآئِكَةَ بِالْرُّوحِ مِنْ أَمْرِهِ عَلَى مَن يَشَاء مِنْ عِبَادِهِ أَنْ أَنذِرُواْ أَنَّهُ لاَ إِلَـهَ إِلاَّ أَنَاْ فَاتَّقُونِ ২)তিনি এ রূহকে তার নির্দেশানুসারে ফেরেশতাদের মাধ্যমে তার বান্দাদের মধ্য থেকে যার ওপর চান নাযিল করেন। (এ হেদায়াত সহকারে যে, লোকদের) “জানিয়ে দাও, আমি ছাড়া তোমাদের আর কোনো মাবুদ নেই। কাজেই তোমরা আমাকেই ভয় করো। خَلَقَ السَّمَاوَاتِ وَالأَرْضَ بِالْحَقِّ تَعَالَى عَمَّا يُشْرِكُونَ ৩) যিনি যথাবিধি আকাশরাজি ও ভূ-মন্ডল সৃষ্টি করেছেন। তারা যাকে শরীক করে তিনি তার বহু ঊর্ধ্বে। خَلَقَ الإِنسَانَ مِن نُّطْفَةٍ فَإِذَا هُوَ خَصِيمٌ مُّبِينٌ ৪) তিনি মানুষকে শুক্রবিন্দু থেকে সৃষ্টি করেছেন; অথচ দেখ! সেই একই (মানুষ) প্রকাশ্য বিতন্ডাকারী। وَالأَنْعَامَ خَلَقَهَا لَكُمْ فِيهَا دِفْءٌ وَمَنَافِعُ وَمِنْهَا تَأْكُلُونَ ৫) তিনি পশু সৃষ্টি করেছেন। তাদের মধ্যে রয়েছে তোমাদের জন্য পোশাক, খাদ্য এবং অন্যান্য নানাবিধ উপকারিতাও। وَلَكُمْ فِيهَا جَمَالٌ حِينَ تُرِيحُونَ وَحِينَ تَسْرَحُونَ ৬) এদের দ্বারা তোমাদের সম্মান হয়, যখন বিকালে চারণভূমি থেকে নিয়ে আস এবং সকালে চারণ ভূমিতে নিয়ে যাও। وَتَحْمِلُ أَثْقَالَكُمْ إِلَى بَلَدٍ لَّمْ تَكُونُواْ بَالِغِيهِ إِلاَّ بِشِقِّ الأَنفُسِ إِنَّ رَبَّكُمْ لَرَؤُوفٌ رَّحِيمٌ ৭) এরা তোমাদের বোঝা এমন শহর পর্যন্ত বহন করে নিয়ে যায়, যেখানে তোমরা প্রাণান্তকর পরিশ্রÛম ব্যতীত পৌছাতে পারতে না। নিশ্চয় তোমাদের প্রভু অত্যন্ত দয়াদ্র, পরম দয়ালু। وَالْخَيْلَ وَالْبِغَالَ وَالْحَمِيرَ لِتَرْكَبُوهَا وَزِينَةً وَيَخْلُقُ مَا لاَ تَعْلَمُونَ ৮) তোমাদের আরোহণ করার এবং তোমাদের জীবনের শোভা-সৌন্দর্য সৃষ্টির জন্য তিনি ঘোড়া, খচ্চর ও গাধা সৃষ্টি করেছেন। তিনি (তোমাদের উপকারার্থে) আরও অনেক জিনিস সৃষ্টি করেছেন, যেগুলো তোমরা জানোই না। وَعَلَى اللّهِ قَصْدُ السَّبِيلِ وَمِنْهَا جَآئِرٌ وَلَوْ شَاء لَهَدَاكُمْ أَجْمَعِينَ ৯) সরল পথ আল্লাহ পর্যন্ত পৌছে এবং পথগুলোর মধ্যে কিছু বক্র পথও রয়েছে। তিনি ইচ্ছা করলে তোমাদের সবাইকে সৎপথে পরিচালিত করতে পারতেন। هُوَ الَّذِي أَنزَلَ مِنَ السَّمَاء مَاء لَّكُم مِّنْهُ شَرَابٌ وَمِنْهُ شَجَرٌ فِيهِ تُسِيمُونَ ১০) তিনিই আকাশ থেকে তোমাদের জন্য পানি বর্ষণ করেন, যা পান করে তোমরা নিজেরাও পরিতৃপ্ত হও এবং যার সাহায্যে তোমাদের পশুদের জন্যও খাদ্য উৎপন্ন হয়। কুরআন ত্বোয়া-হা আল আম্বিয়া সূরা ইব্রাহীম আল কোরআনঃডিজিটাল (ধর্ম বিষয়ক মন্ত্রণালয়, বাংলাদেশ) কোরআন শরীফ কুরআন প্রবেশদ্বার "সূরা আল নাহাল এর নামকরণ"। http://www.banglatafheem.com। ১৫ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ১৪ মার্চ ২০১৫।  |ওয়েবসাইট= এ বহিঃসংযোগ দেয়া (সাহায্য)
প্রজাপতি (দ্ব্যর্থতা নিরসন)

উইকিঅভিধানে প্রজাপতি শব্দটি খুঁজুন। প্রজাপতি একটি উড়ন্ত পতঙ্গ। প্রজাপতি এছাড়াও উল্লেখ করতে পারে: প্রজাপতি মাছ - একটি সামুদ্রিক মাছ। প্রজাপতি (চলচ্চিত্র) - ২০১১ সালের বাংলাদেশী চলচ্চিত্র। প্রজাপতি (২০২২-এর চলচ্চিত্র) ২০২২ সালের ভারতীয় বাংলা চলচ্চিত্র। প্রজাপতি উপত্যকা - ভারতের লালখাটঙ্গা গ্রামে অবস্থিত একটি উপত্যকা। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
মুসলিমদের মিশর বিজয়

মুসলিমদের মিশর বিজয় ৬৪২ সালে সম্পন্ন হয়। এর ফলে তৎকালীন বাইজেন্টাইন সাম্রাজ্যের অংশ মিশর মুসলিমদের হস্তগত হয়। পূর্বে সম্রাট হেরাক্লিয়াস সাসানীয়দের সাথে লড়াই করে এই অঞ্চল জয় করেছিলেন। তার দশ বছর পর মুসলিমরা তা জয় করে। মুসলিমদের মিশর জয়ের পূর্বে বাইজেন্টাইনরা লেভান্ট ও আরব মিত্র গাসানীয় রাজ্য হারায়। মুসলিম বিজয় আরব-বাইজেন্টাইন যুদ্ধ উমাইয়াদের উত্তর আফ্রিকা বিজয় Charles, R. H. The Chronicle of John, Bishop of Nikiu: Translated from Zotenberg's Ethiopic Text, 1916. Reprinted 2007. Evolution Publishing, আইএসবিএন ৯৭৮-১-৮৮৯৭৫৮-৮৭-৯. [১] ওয়েব্যাক মেশিনে আর্কাইভকৃত ৭ জুন ২০১৫ তারিখে Edward Gibbon, History of the Decline and Fall of the Roman Empire Chapter 51 Bishop John NIkiou The Chronicle of John, Bishop of Nikiu Chapters CXVI-CXXI
আবু আইয়ুব আনসারি

আবু আইয়ুব আনসারি (মৃত্যু ৬৭৪) ছিলেন মুহাম্মাদ সা: এর একজন সাহাবি। তিনি বনু নাজ্জার গোত্রের সদস্য ছিলেন। আনসার সাহাবিদের মধ্যে তিনি অন্যতম। কনস্টান্টিনোপল অবরোধে তিনি অংশ নেন এবং অভিযান চলাকালীন তিনি শাহাদাত বরণ করেন। মুহাম্মাদ সা: মদিনায় হিজরত করার পর শহরের অধিবাসীরা সকলেই তাকে তাদের বাসায় অবস্থান নেয়ার অনুরোধ জানায়। সিদ্ধান্ত হয় যে মুহাম্মদের উটকে ছেড়ে দেয়া হবে এবং সেটি যেখানে বসবে সেখান থেকে নিকট বাসায় তিনি অবস্থান নেবেন। উটটি আবু আইয়ুব আনসারির বাসার কাছে মাটিতে বসে পড়ে। তাই এখানে মুহাম্মাদ সা: এর অবস্থান নেন। মুসলিমরা মিশর জয় করার পর আবু আইয়ুব আনসারি ফুসতাতে চলে আসেন এবং আমর ইবনুল আস মসজিদের পাশে বাড়ি বানিয়ে বসবাস শুরু করেন। তার গুরুত্বপূর্ণ প্রতিবেশিদের মধ্যে ছিলেন যুবাইর ইবনুল আওয়াম, উবাইদা, আবু যর, আবদুল্লাহ ইবনে উমর ও আবদুল্লাহ ইবনে আমর ইবনুল আস। সামরিক ক্ষেত্রে আবু আইয়ুব আনসারি কৃতিত্ব দেখিয়েছেন। তার ব্যাপারে বলা হয়, "মুহাম্মদ (সাঃ) এর সময় থেকে মুয়াবিয়ার সময় পর্যন্ত মুসলিমদের এমন কোনো যুদ্ধে নেই যাতে তিনি অংশ নেননি, যদি না তিনি অন্য কোনো যুদ্ধক্ষেত্রে নিয়োজিত থাকতেন।" চতুর্থ খলিফা আলী ইবনে আবি তালিবের সাথে ঘনিষ্ঠতার কারণে শিয়ারা আবু আইয়ুব আনসারিকে সম্মানিত বলে বিবেচিত করে। তিনি আলীর পক্ষে সিফফিনের যুদ্ধে অংশ নিয়েছিলেন। আবু আইয়ুব আনসারি কনস্টান্টিনোপল বিজয়ের জন্য প্রেরিত অভিযানে অংশ নিয়েছিলেন। এসময় তিনি বার্ধক্যে উপনীত হলেও বাহিনীর সাথে অভিযানে যান। যুদ্ধে অবতীর্ণ হওয়ার পর তিনি অসুস্থ হয়ে পড়েন। তিনি তার সঙ্গীদের বলেন যাতে তাকে শত্রু সীমানার যত ভেতরে পারা যায় তত ভেতরে নিয়ে যাওয়া হয়। এবং কনস্টান্টিপোলের দেয়ালের কাছে তাকে দাফন করা হয়। তার মৃত্যুর পর মুসলিম সৈনিকরা তার ইচ্ছাপূরণ করে। বর্ণিত আছে রোমানরা তার কবরকে সম্মান করত এবং খরার সময় এর ওসীলা নিয়ে বৃষ্টি কামনা করত। কনস্টান্টিনোপল বিজয়ের পর সুলতান দ্বিতীয় মুহাম্মদের উপদেষ্টা সুফি আলেম আকশামসউদ্দিন আধ্যাত্মিক শক্তিবলে তার কবর খুজে বের করেন এবং উসমানীয়রা তার কবরের উপর মাজার নির্মাণ করে। তার সম্মানে কবরের পাশে মসজিদও নির্মাণ করা হয়। এর পর থেকে স্থানটি তার নামে পরিচিতি পায়। পবিত্র স্থান হিসেবে বিবেচিত হওয়ার অনেক উসমানীয় কর্তাব্যক্তি সেখানে দাফন হওয়ার ইচ্ছা পোষণ করতেন। এখনও অগণিত মানুষ তার কবর যিয়ারত ও দর্শনে আসেন। ২০১২ সালে মুক্তি পাওয়া ফেতিহ ১৪৫৩ নামক তুর্কি চলচ্চিত্রে আবু আইয়ুব আনসারিকে একটি চরিত্র হিসেবে দেখানো হয়েছে। সালাফ সাহাবি ফেতিহ ১৪৫৩ Hitti, Philip Khuri (১৯৪৯)। History of the Arabs (ইংরেজি ভাষায়)। Macmillan।  টেমপ্লেট:ওয়েব সা: উদ্ধৃতি Masud ul-Hasan, Hadrat 'Umar Farooq, Islamic Publications Ltd. Lahore 1982 Muhammad ibn Sa'd, Kitāb at-Tabāqat al-Kabīr (The Great Book of Generations). https://library.islamweb.net/ar/library/index.php?page=bookcontents&ID=217&idfrom=0&idto=0&flag=1&bk_no=60&ayano=0&surano=0&bookhad=0[স্থায়ীভাবে অকার্যকর সংযোগ] Muhammad ibn Jarir al-Tabari, History v. 18 "Between Civil Wars: The Caliphate of Mu'awiyah," transl. Michael G. Morony, SUNY Press, Albany, 1987. Muhammad Ibn Sa'd, Kitab at-Tabaqat al-Kabir, np, nd. Prof. Philip K. Hitti, A History of the Arabs, Macmillan, London, 1951 rev.ed.
জুলি বিশপ

জুলি ইসাবেল বিশপ (জন্ম ৭ জুলাই ১৯৫৬) হলেন অস্ট্রেলীয় রাজনীতিবিদ। তিনি ২০১৩ সালের ১৮ সেপ্টেম্বর থেকে তিনি অস্ট্রেলিয়ার পররাষ্ট্রমন্ত্রী।তিনি লিবারাল পার্টির ডেপুটি নেতা সাথে যুক্ত।তিনি খ্রিষ্টীয় ধর্মের অনুসারী।তিনি দক্ষিণ অস্ট্রেলিয়ার লোবেথালে জন্মগ্রহণ করেছিলেন।তিনি ১৯৮৩ সালে নেইল গিলনকে বিবাহ করেছিলেন।কিন্তু ১৯৮৮সালে কার সাথে সম্পর্ক ভেঙ্গে যায়। বিশপ দক্ষিণ অষ্ট্রেলিয়ার লোবেথালে জন্মগ্রহণ।তিনি বড় অ্যাডিলাইড হিলসের একটি চেরি ফার্মে। "Medal of Merit"। Embassy, Consulate-General and Consulates, Australia। ৫ সেপ্টেম্বর ২০১৪। ৮ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১৪ মার্চ ২০১৫।  Spagnolo, Joe (২১ সেপ্টেম্বর ২০১৩)। "Julie Bishop is living the dream following Coalition election to government"। The Sunday Telegraph। সিডনি: News Corp Australia। সংগ্রহের তারিখ ২০ অক্টোবর ২০১৩।  King, Madonna (২১ নভেম্বর ২০১৪)। "Less of a Bishop, more of a pope"। The Sydney Morning Herald। সিডনি: Fairfax Media। সংগ্রহের তারিখ ২১ নভেম্বর ২০১৪।  উইকিমিডিয়া কমন্সে জুলি বিশপ সংক্রান্ত মিডিয়া রয়েছে। দাপ্তরিক ওয়েবসাইট Search or browse Hansard for জুলি বিশপ at OpenAustralia.org Summary of parliamentary voting for Julie Bishop MP on TheyVoteForYou.org.au
তাকবির

তাকবির (تَكْبِير) একটি ইসলামি পরিভাষা। এর মাধ্যমে আরবি আল্লাহু আকবার বাক্য বোঝায় যার অর্থ “আল্লাহ সবচেয়ে মহান”। ইসলামে তাকবির ধ্বনির বহুবিধ ব্যবহার রয়েছে। নামাজ, আজান, ইকামত, জিহাদ, পশু জবাই, আনন্দ বা বিপদের সময় আল্লাহকে স্মরণ, ইত্যাদি ক্ষেত্রে তাকবির ধ্বনির ব্যবহার হয়। এছাড়াও বিভিন্ন মুসলিম রাষ্ট্রের পতাকায় আল্লাহু আকবার উৎকীর্ণ রয়েছে। আফগানিস্তানের পতাকায় শাহাদাহ্‌র নিচে তাকবির ইরাকের পতাকায় কুফিক লিপিতে উৎকীর্ণ তাকবির ১৯৮০ সালে চালুকৃত ইরানের পতাকা ১৯৩০ এর দশকে ওয়াজিরিস্তান প্রতিরোধ আন্দোলনের পতাকা ইসলাম প্রবেশদ্বার তাওহিদ Dr. Rohi Baalbaki (১৯৯৫)। Al-Mawrid (7th সংস্করণ)। Dar El-Ilm Lilmalayin, Beirut। আইএসবিএন 9953-9023-1-3।  F. Steingass PhD, University of Munich (১৮৭০)। Persian-English Dictionary, Including the Arabic words and phrases to be met with in literature। Librairie Du Liban, Beirut।  Slate.com essay on takbir Audio clip (Real Audio)
গ্রাহাম ইয়ালপ

গ্রাহাম নিল ইয়ালপ (ইংরেজি: Yallop, Graham; জন্ম: ৭ অক্টোবর, ১৯৫২) ভিক্টোরিয়ার বালউইন এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের পক্ষে খেলেছেন। এছাড়াও জাতীয় দলের নেতৃত্ব দিয়েছেন তিনি। বামহাতি ব্যাটসম্যান গ্রাহাম ইয়ালপ ঘরোয়া ক্রিকেটে ভিক্টোরিয়া বুশরেঞ্জার্সের পক্ষে প্রতিনিধিত্ব করেন। ১৯৭০-এর দশকে বিশ্ব সিরিজ ক্রিকেটের প্রেক্ষিতে দলের প্রয়োজনে অধিনায়কের দায়িত্ব নেন। তিনি দলের শীর্ষসারির ব্যাটসম্যান ছিলেন। ১৯৬০-এর দশকের শেষদিকে ডোলিং শীল্ডে রিচমন্ডের পক্ষে খেলেন। ১৯৭০-৭১ মৌসুমে গ্রেডভিত্তিক ক্লাব দলে প্রথম অংশগ্রহণ করেন। ডিসেম্বর, ১৯৭২ সালে প্রথম-শ্রেণীর ক্রিকেট খেলায় অভিষেক ঘটে তার। নিজ রাজ্য ভিক্টোরিয়ার পক্ষে দীর্ঘদিন ধরে সফলভাবে খেলোয়াড়ী জীবন অতিবাহিত করেন। দুইবার দলকে শেফিল্ড শীল্ড জয়ে ভূমিকা রাখেন। ১৯৮২-৮৩ মৌসুমে শেফিল্ড শীল্ডে স্বর্ণালী মৌসুম অতিক্রম করেন। ১৯৭৫-৭৬ মৌসুমে তার টেস্ট অভিষেক ঘটে। ২৩ বছর বয়সে সিডনিতে ওয়েস্ট ইন্ডিজের বিপক্ষে প্রথম টেস্ট ক্রিকেট খেলতে নামেন। ১৯৭৮ সালে প্রথম খেলোয়াড় হিসেবে টেস্ট খেলায় হেলমেট পরিধান করে ইতিহাস সৃষ্টি করেন। দলীয় নির্বাচকদের খুশি রাখতে অধিনায়ক গ্রেগ চ্যাপেল ইয়ালপকে তিন নম্বরে ব্যাটিংয়ে নামান। তিন টেস্টের সিরিজে ৪৪ গড়ে রান সংগ্রহ করেন। তারপরও তিনি দল থেকে বাদ পড়েন। ১৯৭৭-৭৮ মৌসুমে ভারতের বিপক্ষে চূড়ান্ত টেস্টে খেলার জন্য মনোনীত হন। খেলায় তিনি তার প্রথম টেস্ট সেঞ্চুরি করেন। পরবর্তীতে ওয়েস্ট সফরের জন্য দলের অন্যতম সদস্য হন। স্বল্প কয়েকজন অস্ট্রেলীয় খেলোয়াড়দের একজন হিসেবে প্রতিপক্ষে বোলিং তোপ সফলভাবে মোকাবেলা করতে সক্ষম হন তিনি। প্রস্তুতিমূলক খেলায় চোয়ালে আঘাত পাওয়ায় বার্বাডোসে অনুষ্ঠিত টেস্টে হেলমেট পরিধান করতে বাধ্য হন। এরফলে প্রথম ক্রিকেটার হিসেবে টেস্ট ক্রিকেটের ইতিহাসে হেলমেট পরিধানকারীর মর্যাদা পান। চার টেস্টে তিনি তিনি অর্ধ-শতকসহ ৩১৭ রান করেন ৪৫.২৯ গড়ে। ১৯৮১-৮২ মৌসুমে পাকিস্তান দল অস্ট্রেলিয়া সফরে আসে। গ্রাহাম ইয়ালপ ও ডার্ক ওয়েলহামের পরিবর্তে পাকিস্তানের বিপক্ষে সিরিজের প্রথম টেস্ট খেলার জন্য মার্টিন কেন্টকে দলে অন্তর্ভুক্ত করা হয়। ১৯৮৩-৮৪ মৌসুমে অনুষ্ঠিত টেস্ট থেকে তার রান স্ফীত করতে থাকেন। পাকিস্তানের বিপক্ষে সর্বোচ্চ ২৬৮ তোলেন। ৫ টেস্টে তার গড় ছিল ৯২.৩৩। কিন্তু আঘাতপ্রাপ্তির কারণে ওয়েস্ট ইন্ডিজ সফরের জন্য মনোনীত হননি। পরের মৌসুমে ওয়েস্ট ইন্ডিজের বিপক্ষে একটি টেস্ট খেলার পর বাদ পড়েন যা তার সর্বশেষ টেস্ট হিসেবে পরিচিত। টেস্ট ক্রিকেটে দূর্দণ্ড প্রতাপে রাজত্ব করলেও একদিনের আন্তর্জাতিকে তিনি তেমন সফলতা দেখাতে পারেননি। ১৯৭৯ ও ১৯৮৩ সালের ক্রিকেট বিশ্বকাপসহ ১৯৮৪ সালে ভারত সফরে তিনি কিছুটা সফলতা পেয়েছেন। "CRICKET Chappell returns to lead Australia in first Test."। The Canberra Times। ৫ নভেম্বর ১৯৮১। পৃষ্ঠা 24। সংগ্রহের তারিখ ১১ ডিসেম্বর ২০১৪ – National Library of Australia-এর মাধ্যমে।  Pakistan in Australia 1983-84, Cricinfo Daunting Mission for Australians, New Straits Times, 16 February 1984 হিউ ম্যাসি ডেভ গ্রিগরি বিলি মারডক অস্ট্রেলিয়া জাতীয় ক্রিকেট দলের অধিনায়কদের তালিকা Yallop, Graham (১৯৭৯)। Lambs to the Slaughter। Outback Press, Collingwood। আইএসবিএন 0-86888-227-5।  ক্রিকেট প্রবেশদ্বার ইএসপিএনক্রিকইনফোতে গ্রাহাম ইয়ালপ (ইংরেজি) ক্রিকেটআর্কাইভে গ্রাহাম ইয়ালপ (সদস্যতা প্রয়োজনীয়) (ইংরেজি) হাউস্ট্যাটে গ্রাহাম ইয়ালপ
পল সেজান

পল সেজান (ফরাসি: Paul Cézanne) (জানুয়ারি ১৯, ১৮৩৯-অক্টোবর ২২, ১৯০৬) ছিলেন ফরাসি চিত্রশিল্পী ও উত্তর-অন্তর্মুদ্রাবাদ (পোস্ট-ইমপ্রেশনিজম) ধারার নেতৃস্থানীয় শিল্পী। চিত্রকলায় অন্তর্মুদ্রাবাদ বা প্রতিচ্ছায়াবাদের (ইমপ্রেশনিজম) প্রতিক্রিয়ায় যে কয়জন শিল্পী এঁকেছেন, পল সেজান তাদের অন্যতম। ১৮৯২ থেকে ১৮৯৩ সালের মাঝামাঝি সময়ে লে জুয়র দ্য কার্ত (Les Joueurs de Cartes অর্থাৎ "তাস খেলোয়াড়েরা") নামে পাঁচটি তৈলচিত্র নিয়ে ধারাবাহিক নির্মাণ করেছিলেন ফরাসি এ চিত্রশিল্পী। সেজানের এই চিত্রকর্মকে ধরা হয় ১৮৯০ দশকের ‘ভিত্তি’ হিসেবে। ‘তাস খেলোয়াড়েরা’ ছবিতে সেজান মডেল হিসেবে বেছে নিয়েছিলেন তার বাগানের মালি আর এক কৃষককে। ছবিতে দেখা যায়, পাথুরে মুখ নিয়ে দুই ব্যক্তি তাস খেলছেন। ২০১১ সালে কাতারের রাজপরিবার এ ছবিটি ২৬ কোটি ৬০ লাখ ডলারে (বাংলাদেশি মুদ্রায় ২১৭৬ কোটি টাকার বেশি) কিনে নেয়। এই ফরাসি ব্যক্তিনামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে। অনলাইন ডেস্ক। "সবচেয়ে বেশি দামে বিক্রি হওয়া ৫ চিত্রকর্ম"।
তিন কন্যা

তিন কন্যা সত্যজিৎ রায় পরিচালিত বাংলা চলচ্চিত্র যা ১৯৬১ সালে রবীন্দ্রনাথ ঠাকুরের ১০০তম জন্মবার্ষিকী উপলক্ষে মুক্তি পায়। এটি প্রকৃতপক্ষে রবীন্দ্রনাথের তিনটি ছোট গল্প থেকে করা তিনটি চলচ্চিত্রের সংকলন। রবি ঠাকুরের তিনটি গল্পের তিনটি প্রধান চরিত্রই নারী, এই তিন নারী চরিত্রকে বোঝানোর জন্য সিনেমার নাম দেয়া হয়েছে তিন কন্যা। এর মধ্যে প্রথম সিনেমা পোস্টমাস্টার-এ কন্যা থাকে খুব ছোট, ৮-৯ বছরের হবে। দ্বিতীয় সিনেমা মণিহারা-তে কন্যা থাকে বিবাহিতা, ২০-২৫ তো হবেই। আর তৃতীয় ও শেষ সিনেমা সমাপ্তি-তে কন্যা থাকে ষোড়শী। চন্দনা বন্দ্যোপাধ্যায় - রতন (রত্না নামের ছোট্ট মেয়েটি) অনিল চট্টোপাধ্যায় - নন্দলাল (পোস্টমাস্টার) কণিকা মজুমদার - মণিমালিকা (চিত্তবিকারগ্রস্ত কন্যা) কালী বন্দ্যোপাধ্যায় - ফণীভূষণ সাহা (স্বামী) অপর্ণা সেন - মৃন্ময়ী (পাগলী কন্যা) সৌমিত্র চট্টোপাধ্যায় - অমূল্য (প্রেমিক) ইন্টারনেট মুভি ডেটাবেজে তিন কন্যা (ইংরেজি)
প্রজা পার্টি

প্রজা পার্টি ছিল ব্রিটিশ ভারতে গঠিত একটি রাজনৈতিক দল। প্রথমদিকে একে কাউন্সিল প্রজা পার্টি বা বঙ্গীয় প্রজা পার্টি বলা হত। পরে নিখিল বঙ্গ প্রজা সমিতি ও আরও পরে কৃষক প্রজা পার্টি নাম দেয়া হয়। ১৯২৯ সালের জুলাই মাসে এই দল প্রতিষ্ঠিত হয় এবং ১৯৩৭ সাল পর্যন্ত তা টিকে ছিল। পরবর্তীকালে পূর্ব পাকিস্তানে কৃষক শ্রমিক প্রজা পার্টি নামে দল পুনপ্রতিষ্ঠিত হয়। দলটির রাজনীতি বাঙালি মুসলিমদের মাঝে রাজনৈতিক চেতনা বৃদ্ধিতে গুরুত্বপূর্ণ ভূমিকা পালন করেছিল। এর পাশাপাশি তারা বাঙালি হিন্দু জনগোষ্ঠীর একটি বড় অংশের সমর্থনও পেয়েছিল, যারা জমিদারদের প্রভাবে বেশ অসন্তুষ্ট ছিল। এই দলটি ছিল বাঙালি আইনজীবী ও রাজনীতিবিদ এ কে ফজলুল হক রাজনৈতিক বাহন। এ কে ফজলুল হক বাংলার প্রধানমন্ত্রী এবং পূর্ববাংলার মুখ্যমন্ত্রী হিসেবে দায়িত্ব পালন করেন। তিনি ছাড়া দলটির আরও দুজন সদস্য মুখ্যমন্ত্রী হিসেবে দায়িত্ব পালন করছেন: আবু হোসেন সরকার এবং আতাউর রহমান খান (পরবর্তীকালে বাংলাদেশের প্রধানমন্ত্রী)। এছাড়া, দলের অন্যতম নেতা আবদুস সাত্তার পরবর্তীতে বাংলাদেশের রাষ্ট্রপতি হন। ১৯২৯ সালে বঙ্গীয় আইন পরিষদের ১৮ সদস্য নিখিলবঙ্গ প্রজা সমিতি (অল বেঙ্গল টেন্যান্টস অ্যাসোসিয়েশন) গঠন করেন, যা প্রজা পার্টি নামে পরিচিতি লাভ করে। দলটির নেতৃবৃন্দের মধ্যে একে ফজলুল হক, স্যার আজিজুল হক, মৌলভি তমিজউদ্দিন খান এবং স্যার আবদুর রহিম ছিলেন উল্লেখযোগ্য। মূলত, বঙ্গীয় প্রজাস্বত্ব আইন (সংশোধিত) ১৯৩৮ -এর কারণে কৃষকদের মধ্যে যে ক্ষোভ ছিল, তা পুঁজি করে দলটি জনমত গঠন করে। ফলে তারা মুসলমানদের পাশাপাশি ধনী হিন্দুদের সমর্থনও লাভ করেছিল। বঙ্গীয় প্রাদেশিক মুসলিম লীগ সর্বভারতীয় কৃষক সভা বঙ্গীয় আইন পরিষদ Syedur Rahman (২৭ এপ্রিল ২০১০)। Historical Dictionary of Bangladesh। Scarecrow Press। পৃষ্ঠা 176। আইএসবিএন 978-0-8108-7453-4।  "প্রজা পার্টি - বাংলাপিডিয়া"। bn.banglapedia.org। ২০১৫-০২-১১। সংগ্রহের তারিখ ২০১৭-০৭-২১।  বাংলাপিডিয়ায় প্রজা পার্টি বাংলাপিডিয়ায় কৃষক প্রজা পার্টি
নৌকাডুবি (২০১১-এর চলচ্চিত্র)

নৌকাডুবি ঋতুপর্ণ ঘোষ পরিচালিত বাংলা চলচ্চিত্র, যা জানুয়ারি ২০১১-তে মুক্তি পায়। চলচ্চিত্রটি রবীন্দ্রনাথ ঠাকুর-এর একই নামের উপন্যাস অবলম্বনে তৈরি করা হয়েছে। এটি একটি সামাজিক এবং গভীর আবেগপ্রবণ একটি চলচ্চিত্র। যীশু সেনগুপ্ত - রমেশ রাইমা সেন - হেমনলিনী প্রসেনজিৎ - নলীনাক্ষ রিয়া সেন - কমলা ধৃতিমান চ্যটার্জি - অন্নদাবাবু / হেমনলিনীর পিতা বাবার আদরের কন্যা হেমনলিনী। সবাই ভালোবেসে ডাকে হেম। রূপে-গুণে অতুলনীয় এ তরুণীর হৃদয় জয় করে বড় ভাই যোগেন্দ্রর বন্ধু রমেশ। কিছুদিন পর হেমের জন্মদিন। রমেশ চিঠিতে জানায়, সেদিনই সে হেমের বাবার কাছে তাদের বিয়ের প্রস্তাব দেবে। এদিকে হেমের বাবা, মেয়ের হৃদয়ের কথা আগেই টের পেয়েছেন। এবং এ নিয়ে তার কোন আপত্তিও নেই। আজ হেমের জন্মদিন। অপূর্ব লাগছে তাকে। সে অপেক্ষা করছে রমেশের। হেমের বাবা, দাদা যোগেন্দ্র সবাই রমেশের প্রতীক্ষায়। সারারাত কেটে গেল কিন্তু রমেশের দেখা নেই! মুখে কিছু না বললেও হেমের মনের অবস্থা বুঝতে কারো বাকি রইল না। অবশ্য তার এই অভিমান বেশিক্ষণ থাকে না। সে জানতে পারে, বাড়ি থেকে জরুরি চিঠি পেয়ে রমেশ বাড়ি গিয়েছে। চিঠিটা পাঠিয়েছে তার বাবা। বাড়ি ফিরে রমেশ জানতে পারে বাবা তার মৃত বন্ধুর মেয়ে সুশীলার সাথে তার বিয়ে ঠিক করেছে। সে বাবাকে হেমের কথা বলে এবং বিয়েতে ঘোর আপত্তি জানায়। রমেশের বাবা তার কোন কথাই শোনে না। তাই সে বাড়ি ছেড়ে কলকাতা চলে আসার সিদ্ধান্ত নেয়। বাবা তাকে ত্যাজ্য করবে শুনেও সে পিছপা হলো না। কিন্তু বাইরে দাড়ানো অসহায় বিধবা মহিলা (যার মেয়ের সঙ্গে রমেশের বিয়ে ঠিক হয়েছে) তাকে জানায় বিয়ের সব আয়োজন সম্পন্ন হয়েছে। এই অবস্থায় বিয়ে না হলে তাদের মা-মেয়েকে বিষ খেয়ে মরতে হবে। তবুও তিনি চান না তাদের পিতা- পুত্রের সম্পর্ক নষ্ট হোক। তার কথা শুনে রমেশ আর ফিরতে পারলো না। আবার কথাটা হেমকে জানানোর মতো সাহসও তার হয়ে উঠলো না। নির্ধারিত দিনে বিয়ে সম্পন্ন হলো। বরযাত্রী নৌকা দিয়ে ফিরছে। এমন সময় হঠাৎ প্রচন্ড শুরু হলো ঝড়। ঝড়ে ডুবে গেল নৌকা। রমেশ এবং তার স্ত্রী সুশীলা ছাড়া কেউ বেঁচে নেই। সময়ের সাথে সাথে রমেশ সুশীলার মধ্যে অনেক অসামঞ্জস্যতা দেখতে পেল। সুশীলার ভাষ্যমতে তার স্বামী ডাক্তার। কিন্তু রমেশ একজন উকিল। তাছাড়া সে জানায় তার নাম কমলা। রমেশ কৌশলে জানতে পারে সে মামার কাছে মানুষ হয়েছে, তার বাবা মা মৃত। এবং স্বামীর নাম নলিনাক্ষ। রমেশ বুঝে যায় সে তার স্ত্রী নয়। বেশ কিছুদিন পর হেমের সঙ্গে রমেশের আবার যোগাযোগ হয়। কিন্তু রমেশ হেমকে কিছু জানাতে পারে না। একসময় রমেশ হেমকে বিয়ের প্রস্তাব দেয়। সেইসাথে এটাও জানায় তার হেমকে কিছু জানানোর আছে। কিন্তু সেটা এখন নয়। তাদের বিয়ের তোড়জোড় শুরু হয়। সব আয়োজন যখন প্রায় শেষের দিকে তখন হেম জেনে যায় রমেশের বিয়ের কথা। ভেঙে যায় বিয়ে। মানসিকভাবে সম্পূর্ণ ভেঙে পড়ে হেম। রমেশ কমলাকে নিয়ে চলে যায় কলকাতা থেকে। শারীরিক ও মানসিক প্রশান্তির জন্য হেমের বাবা হেমকে নিয়ে কাশি চলে যায়। সেখানে এক ডাক্তারের সঙ্গে হেমের প্রণয়ের সম্পর্ক গড়ে ওঠে। তারা বিয়ে করার সিদ্ধান্ত নেয়। এদিকে কমলা জানতে পারে এটা তার মিথ্যে সংসার। সে চলে যায় বাড়ি ছেড়ে। রমেশ খুঁজতে থাকে কমলাকে। একদিন হঠাৎ দেখা হয়ে যায় রমেশ এবং হেমের। রমেশকে দেখে পুরনো আবেগ নাড়া দিয়ে ওঠে।হেম ডাক্তারের সঙ্গে তার বিয়ে ভেঙ্গে দেয়। সেদিনই ডাক্তার খোঁজ পায় নৌকাডুবিতে হারিয়ে যাওয়া তার স্ত্রী কমলার। "Nouka Dubi"। দ্য টাইমস অব ইন্ডিয়া। জানু ১৪, ২০১১। সেপ্টেম্বর ২৬, ২০১২ তারিখে মূল থেকে আর্কাইভ করা। সংগ্রহের তারিখ জুন ১৪, ২০১৪।  বাংলা চলচ্চিত্র প্রবেশদ্বার ইন্টারনেট মুভি ডেটাবেজে নৌকাডুবি (ইংরেজি)
লেবু ভারবেনা

লেবু ভারবেনা (দ্বিপদ নাম:Aloysia citrodora) (সাধারণ নাম:lemon verbena এবং lemon beebrush হচ্ছে এলোয়সিয়া গণের একটি সপুষ্পক উদ্ভিদ। এটি পশ্চিম দক্ষিণ আমেরিকার স্থানীয় উদ্ভিদ। এটি সপ্তদশ শতকে ইউরোপে আনে স্পেনীয় ও পর্তুগীজরা এবং ইউরোপের মাটিতে চাষ শুরু করে। এই গাছের পাতা থেকে লেবুর ঘ্রাণ আসে। তাই এদের পাতা মাছ বা মুরগি রান্নায় লেবুর ঘ্রাণের জন্য ব্যবহার করা হয়। এদের শুকোনো পাতা সবুজ চা হিসেবে খুবই উপকারি। শরীরের রোগপ্রতিরোধ ক্ষমতা বাড়াতে এই চায়ের জুড়ি নেই। জ্বর ও কফে সাহায্যকারি এদের চা অথবা পাতার রস। হজমে সাহায্যকারী অদ্ভুত এই পাতার চা মানসিক চাপ কমাতে সাহায্য করে। চা বানাবার পদ্ধতি হচ্ছে তিন চামচ শুকোনো পাতা ২/১ কাপ ফুটন্ত পানিতে ১০ মিনিট ভিজিয়ে রেখে ছেকে ১ চামচ মধু মিশিয়ে অথবা মধু ছাড়া ও খেলে হবে। পাতা ফুটানো যাবে না। "Aloysia citrodora Palau", Germplasm Resources Information Network, United States Department of Agriculture, ২০১০-০২-০৪, ২০১১-০৬-০৫ তারিখে মূল থেকে আর্কাইভ করা, সংগ্রহের তারিখ ২০১০-০৪-১২ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Armada, J. & A. Barra (১৯৯২)। "On Aloysia Palau (Verbenaceae)"। Taxon। 41 (1): 88–90। জেস্টোর 1222497।  Margaret Joan Roberts (২০০০)। Margaret Roberts' A–Z Herbs: Identifying Herbs, How to Grow Herbs, the Uses of Herbs। Struik। পৃষ্ঠা 51। আইএসবিএন 978-1-86872-499-4। ২৭ জুন ২০১৪ তারিখে মূল থেকে আর্কাইভ করা। সংগ্রহের তারিখ ১৫ মার্চ ২০১৫।
মাদার গান

মাদার গান বাংলার লোকসংস্কৃতির এক অমূল্য সৃষ্টি। এ গানের উৎপত্তিস্থল বাংলাদেশের নাটোর জেলা‍র চলনবিল অঞ্চলে। এছাড়া দিনাজপুর, রংপুর, বগুড়া, সিরাজগঞ্জ, মানিকগঞ্জ, কেরানীগঞ্জ, কুষ্টিয়া, নেত্রকোনাসহ আরও কয়েকটি অঞ্চলে এ গান মাদারের বাঁশ তোলা বা মাদার বাঁশের জারি নামে প্রচলিত। মাদার গান বাংলার লোকসংস্কৃতির এক অমূল্য সৃষ্টি। মাদার গানের মূল উপজীব্য হল শাহ মাদার নামক পীরের গুণগান। মাদার অনুসারীদের ধারণা, মাদার পীর একজন মারেফতি পীর। কথিত আছে, বেহেস্ত থেকে হারুত-মারুত নামক দুজন ফেরেস্তা পৃথিবীতে এসে এক সুন্দরী নারীর প্রেমে পতিত হন ও তাদের প্রেমের ফলেই জন্ম হয় মাদার পীরের; তবে বাস্তবে এ কাহিনীর ঐতিহাসিক অস্তিত্ব পাওয়া যায় নি। গ্রামাঞ্চলের মানুষেরা রোগ-শোক ও সকল প্রকার অমঙ্গল থেকে রক্ষা পাবার জন্য মাদার পীরের কাছে মাণ্যত করার জন্য যে অনুষ্ঠানের প্রচলন করে তা মাদার গান নামে পরিচিত হয়। অন্যদিকে গবেষকরা মাদার পীরকে ঐতিহাসিক ব্যক্তিত্ব হিসেবে অভিহিত করেন। ডঃ মুহম্মদ শহীদুল্লাহর মতে, মাদার পীরের প্রকৃত নাম বদিউদ্দিন শাহ মাদার। তার অনুসারীদের মাদারিয়া বলা হয়। অঞ্চলভেদে মাদার পীর ‘শাহ মাদার’ বা ‘দম মাদার’ নামে অভিহিত হন। মাদার গানের জারিতে মাদার পীরের প্রতীক হিসেবে একটি বাঁশ ব্যবহার করা হয়। প্রধান বয়াতি গান গাইতে গাইতে বাঁশঝাড়ে গিয়ে একটি ধারালো ছুড়ি দিয়ে এক কোপে একটি বাঁশ কাটেন। এরপর বাঁশটিকে নদীতে স্নান করিয়ে লাল কাঁপড় দিয়ে বেঁধে গৃহস্থ বাড়ীর নির্দিষ্ট আসনে উচু স্থানে স্থাপন করেন। বাঁশটিকে ভূমি স্পর্শ করতে দেয়া হয়না। লোকজন তাদের মনবাসনা পূরনের জন্য আসনে বসে প্রার্থনা করতে থাকেন। প্রার্থনা শেষে একটি খোলা স্থানে পাটি বিছিয়ে মাদার পীরের বন্দনা করে পালাগান শুরু করেন বয়াতি। গানের প্রধান চরিত্র মাদার পীর ও তার শিষ্য জুমল শাহ। এছাড়া থাকেন কয়েকজন দোহার-বায়েন। সবাই গোল হয়ে একটি পাটিতে বসেন যাদের চারপাশে ঘুরে ঘুরে মাদার পীর ও জুমল শাহ গান গাইতে থাকেন। ছুকরিরা চোখ ঝলসানো সাজগোজ করে। চুমকী বসানো শাড়ী, জরির ওড়না, মুখে-হাতে রং মেখে এরা নাচে অংশ নেয়। মাদারের পোশাক থাকে দরবেশের মতো। মাথায় তাজ, পরনে লম্বা আলখাল্লা, গলায় তসবি, আর হাতে থাকে একটি লাঠি। পা থাকে পাদুকাহীন, কখনও বা বেড়ি পড়ানো। জুমল শাহ ও অন্যান্য দোহার-বায়েনরা সাধারণ পোশাক ধুতিবস্ত্র পরিধান করে। হারমোনিয়াম, ঢোল, কাসর, মন্দিরা বাজিয়ে এরা গান ও অভিনয়ে অংশ নেয়। মাদার গানের বেশ কয়েকটি পালাগান রয়েছে। এর মধ্যে মাদারের জন্ম খন্ড, কুলসুম বিবির পালা, মাদারের ওরসনামা, বড় পীরের পালা, জুমলের জন্মকাহিনী, হাশর-নাশর, খাকপত্তন পালা, মাদারের শেষ ফকিরি, বিবি গঞ্জরার পালা ইত্যাদি উল্লেখযোগ্য। অনুষ্ঠানের শুরুতে মাদার পীরের বন্দনার পর দর্শকদের কিংবা বায়োজোষ্ঠ্যদের ইচ্চানুযায়ী যেকোন একটি পালা গাওয়া হয়, রাতভর চলতে থাকে অনুষ্ঠান। বাংলা নাট্যসাহিত্যের ইতিহাসে মাদার গানের বিশেষ অবস্থান রয়েছে। বাংলা নাটকের যে নিজস্ব ধারা, মাদার গানের মধ্যে তা লক্ষ্য করা যায়। বাংলা নাটকের আঙ্গিক ও পরিবেশন রীতির সকল বৈশিষ্ট্য মাদার গানের ভেতর রয়েছে। মৌলিক আচার, কাহিনী, পোশাক ও মঞ্চব্যবস্থাপনার এক বিশেষ নিদর্শন এই মাদার গান। "নাটোর জেলার সরকারি ওয়েবসাইট"। ২৪ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ১৫ মার্চ ২০১৫।  মাদার পীরের পাঁচালি[স্থায়ীভাবে অকার্যকর সংযোগ] নাটোরের লোকজ-সংস্কৃতি "মাদারের গান"। ২২ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ২৫ আগস্ট ২০১৫।  মাদার পীরের গান[স্থায়ীভাবে অকার্যকর সংযোগ] মাদার পীরের পাঁচালি[স্থায়ীভাবে অকার্যকর সংযোগ] মাদার পীরের গান[স্থায়ীভাবে অকার্যকর সংযোগ]
কামদেবপুর

কামদেবপুর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার পাথরপ্রতিমা থানার অন্তর্গত একটি প্রত্নস্থল। কামদেবপুরে দুইটি পুকুর থেকে নকশাযুক্ত মাটির হাড়ি, কলসি, টালি, ইট ইত্যাদি আবিষ্কৃত হয়েছে। এছাড়া উৎখননে ৭ ফুট ৬ ইঞ্চি X ৭ ফুট ৬ ইঞ্চি X ১ ফুট ৬ ইঞ্চি আয়তনের একটি মন্দির আবিষ্কৃত হয়েছে। মন্দির নির্মাণে ১৬ ইঞ্চি X ১৬ ইঞ্চি X ১.২ ইঞ্চি মাপের পাতলা ইট ব্যবহৃত হয়েছে। সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫